बॉलीवुड पर जम्मू-कश्मीर के हालात का असर, कैंसल हुई सड़क 2 की शूटिंग – MP e Khabar
स्पॉटबॉय की एक रिपोर्ट के मुताबिक महेश भट्ट अपनी फिल्म सड़क 2 की शूट‍िंग का शेड्यूल कश्मीर में तय कर चुके थे. फिल्म में आलिया भट्ट लीड रोल में हैं. एक्टर सिद्धार्थ मल्होत्रा की कैप्टन विक्रम बत्रा पर बन रही फिल्म की शूटिंग भी कश्मीर में शेड्यूल थी. मगर कश्मीर के मौजूदा हालात की वजह से दोनों फिल्मों के शेड्यूल को आगे बढ़ा दिया गया है.बॉलीवुड के अलावा एक तमिल फिल्म की भी शूटिंग का शेड्यूल घाटी में था. लेकिन अब कश्मीर में तमाम फिल्मों के शेड्यूल को होल्ड पर रख दिया गया है.
बता दें कि जम्मू-कश्मीर को अनुच्छेद 370 के तहत मिले विशेषाधिकारों को हटा दिया गया है. केंद्र सरकार के इस फैसले के बाद घाटी में सुरक्षा को बढ़ाया गया है, फोन और इंटरनेट पर प्रतिबंध लगा है. ताकि अफवाह और अलगाववादियों की किसी भी तरह की प्रतिक्रिया से निपटा जा सके.जम्मू कश्मीर में जिस तरह का माहौल है उसे देखते हुए माना जा सकता है कि फिलहाल वहां फिल्मों की शूटिंग करने में सुरक्षा और दूसरे लिहाज से तमाम मुश्किलें हैं.
Previous article कपिल शर्मा का ‘बच्चा यादव’ मुश्किल में, केस दर्ज
Next article कश्मीर पर इमरान खान ने कहा- जंग हुई तो खून के आखिरी कतरे तक लड़ेंगे